কেন শৈশবের ঘটনা মনে থাকে না? উত্তর মিলল গবেষণায়

ওয়েব ডেস্ক: শিক্ষার জন্য শৈশব (Childhood) হল সবথেকে গুরুত্বপূর্ণ সময়। শিশুদের স্মৃতিশক্তিও (Memory) বেশ প্রখর হয়। কিন্তু বিষ্ময়কর বিষয় হল, শৈশবের বেশিরভাগ ঘটনা আমাদের মনে থাকেনা। কেন এমনটা হয়? মনোবিজ্ঞান (Psychology) বলছে, এটি একটি খুবই সাধারণ ঘটনা, যাকে শৈশব বিস্মৃতি (Infantile Amnesia) বলা হয়। সম্প্রতি এক গবেষণায় উঠে এসেছে যে, শিশুরা সবথেকে স্মৃতি গঠন করলেও পরবর্তী সময়ে সেইসব স্মৃতি হারিয়ে যায়।

মার্কিন যুক্তরাষ্ট্রের ইয়েল বিশ্ববিদ্যালয়ের মনোবিজ্ঞানের অধ্যাপক নিক টার্ক-ব্রাউন এবং তার দলের এই গবেষণাটি বৃহস্পতিবার সায়েন্স সাময়িকীতে প্রকাশিত হয়েছে। তাতে গবেষকেরা দেখিয়েছেন, এক বছর বয়স থেকে শিশুদের শেখার ক্ষমতা ব্যাপক বৃদ্ধি পায়। এই সময়েই শিশুরা ভাষা শেখে, হাঁটতে শেখে, বস্তু চিনতে পারে এবং সামাজিক সম্পর্কে বোঝাপড়া গড়ে তোলে। কিন্তু, এত কিছুর পরেও, বড় হয়ে এই অভিজ্ঞতাগুলি তাঁরা মনে রাখতে পারে না, যা ইনফ্যানটাইল অ্যামেনসিয়া নামে পরিচিত।

আরও পড়ুন: এবার টার্গেট লাল-গ্রহ? সুনীতাদের ফিরিয়েই বড় ঘোষণা মাস্কের

কিন্তু এই মানসিক বিস্মৃতি কেন হয়? মনোবিজ্ঞানী সিগমন্ড ফ্রয়েড এক সময় ধারণা করেছিলেন যে, শৈশবের স্মৃতি ইচ্ছাকৃতভাবে দমন করা হয়। কিন্তু আধুনিক বিজ্ঞান বলছে, এর মূল কারণ হলো হিপোক্যাম্পাস (Hippocampus) নামক মস্তিষ্কের অংশের অপরিপক্বতা। এই অংশটি এপিসোডিক মেমোরি বা অভিজ্ঞতামূলক স্মৃতি সংরক্ষণে গুরুত্বপূর্ণ ভূমিকা রাখে।

তবে, কিছু গবেষণা ইঙ্গিত দেয় যে, শিশুরা আসলে স্মৃতি সংরক্ষণ করে, কিন্তু পরবর্তীতে তা সহজে মনে করতে পারে না। ইঁদুরের ওপর চালানো গবেষণায় দেখা গেছে, শৈশবে গঠিত স্মৃতি কোষগুলি সময়ের সঙ্গে নিষ্ক্রিয় হয়ে যায়। তবে কৃত্রিমভাবে সেগুলো পুনরায় সক্রিয় করা সম্ভব।